Wouter Verbraak

Wouter Verbraak (født  16. november 1975 i Eindhoven) er en nederlandsk profesjonell seiler. Han deltar primært i havregattaer, og hans rolle i mannskapet er i regelen som navigatør, med hovedfokus på taktikk, strategi og vær. Blant konkurransene han har deltatt i og vunnet er flere klassiske havregattaer som «Admiral’s Cup» og «Cape Town Rio». Verbraak studerte meteorologi ved Universitetet i Utrecht. Under Sommer-OL 2000 var han «værkonsulent» for det nederlandske laget i seiling, noe som hadde kostet ett års forberedelser. Verbraak er bosatt i Oslo, og gift med en norsk kvinne.Schoof, Rob: «Wouter Verbraak is meer artiest dan wetenschapper», NRC, 28. oktober 2008. (Besøkt 27. januar 2016)

Allerede som ung ble han fanget av havseiling og navigatørens rolle, han fortalte i 2008 til Rob Schoof i NRC at: «Da jeg var tretten deltok den nederlandske seilbåten «Equity & Law II» i  Whitbread Race. [...] Min store helt var navigatøren Marcel van Triest. Laget hadde et lite budsjett og en gammel båt. Ingen vinnersjanser. Likevel ble de lagt merke til. Fordi de satte den rette kursen.» 
I det samme intervjuet beskriver han hva det kostet å arbeide seg opp i en verdenstopp dominert av amerikanere og nyzealendere.

 Deltagelse i havregattaer 
Den første store seieren kom som medlem av det nederlandske laget under Admiral's Cup i 1999. I 2000 vant den norske båten Nicorette II Sydney to Hobart Yacht Race med line honours (raskeste tid), Verbraak var navigatør.

Verbraak deltok i America's Cup 2005 på den fransk-tyske båten «K-Challenge».Boyd, James: «Let battle commence» på thedailysail.com, 29. september 2005. (Besøkt 27. januar 2016) Året etter vant han Audi MedCup på nederlandske team Mean Machines «Seahorse». Fra 2007 seilte Verbraak på den amerikanske båten «Rambler» som navigatør og taktiker, og satte en rekord under den transatlantiske regattaen HSH Nordbank Blue Race mellom Newport – Cuxhaven ved å seile avstanden på 11 dager 16 timer 13 minutter og 59 sekunder.Zeitblick Nr. 25: «Angekommen», september/oktober 2007. (Besøkt 27. januar 2016) «Rambler» satte også en rekord under Middle Sea Race i 2007 da de fullførte på 47 timer, 55 minutter og tre sekunder.Rolex Middle Sea Race: «RAMBLER ADDS THE LAURELS OF OVERALL VICTORY TO HER CROWN», 23. oktober 2007. (Besøkt 27. januar 2016)

I 2009 deltok «Rambler» i Cape to Rio Yacht Race og Marblehead to Halifax Ocean Race,Resultat for Marblehead to Halifax Ocean Race.  (Besøkt 27. januar 2016)  og i 2010 bistod han teamet som taktiker ved seieren i Newport Bermuda Race. Verbraak var igjen ombord på «Rambler» i 2012, og igjen var de de første til å passere mållinjen, denne gangen satte de ny rekord med 39 timer, 39 minutter og 18 sekunder.Rousmaniere, John: «Bermuda Race Facts – 2014» på Bermudarace.com, mai 2014.  (Besøkt 27. januar 2016)«Newport Bermuda Race 2012 Prize List» på Bermudarace.com, 14. juli 2012. (Besøkt 27. januar 2016)

I 2010-2011 deltok Verbraak i Barcelona World Race, en non-stop verden-rundt-regatta for duoer. Han seilte med Andy Meiklejohn fra New Zealand på «Hugo Boss». Opprinnelig skulle Meiklejohn ha seilt med briten Alex Thomson, men han måtte opereres for blindtarmbetennelse like før start, så Verbraak ble bedt om å gå inn i hans sted. Duoen kom på syvendeplass med tiden 111 dager, 10 timer, 49 minutter og 23 sekunder.Barcelona World Race: «History» (NB: Verbraak er feilstavet Werbraak).  (Besøkt 27. januar 2016)

 Volvo Ocean Race 

Frem til 2016 har Verbraak deltatt i Volvo Ocean Race fire ganger, i 2001–02 seilte han som co-navigatør sammen med den franske navigatøren Jean Yves Bernot på norske «Djuice Dragons», som gikk inn på en sammenlagt sjetteplass.

I 2005–06 var han strateg ombord på «Pirates of the Caribbean», denne gang ble det en andreplass sammenlagt.Volvooceanrace.com: Regatta palmares (Besøkt 27. januar 2016)

Den tredje gangen, i 2008–09 begynte han som navigatør ombord på Team Russias «Kosatka». Da teamet måtte trekke seg fra regattaen etter tredje etappe på grunn av finansielle problemer, gikk han over til det nederlandske teamet Delta Lloyds «Black Betty». Etter fjerde etappe ble han utlånt til «Green Dragon» fra teamet med samme navn til femte etappe, etter at «Black Betty» hadde fått omfattende skader på skroget underveis til Qingdao.Thommessen, Mikkel: «Verbraak tar veivalget for Green Dragon Team» på Seilas.no, 4. februar 2009 (Besøkt 27. januar 2016) Verbraak gikk deretter tilbake til den reparerte «Balck Betty», og tok en syvendeplass sammenlagt. Al-Samarrai, Riath: «Two out of three for Verbraak» på Vorsitecloud.info, 5. februar 2009 (Besøkt 27. januar 2016)

Fjerde gang, 2014–15, seilte Verbraak som navigatør på danske «Team Vestas Wind».NOS: «Verbraak navigator in Ocean Race», 29. august 2014. (Besøkt 27. januar 2016) Under andre etappe gikk seilbåten på et rev ved øygruppen Cargados Carajos ved Mauritius i Indiahavet. Begge ror ble ødelagt, og båten lakk i akterstevnen, men ingen av mannskapet på ni var skadd.NOS: «Vestas strandt op rif in Ocean Race», 29. november 2014. (Besøkt 27. januar 2016)  Hastigheten var omtrent 16 knop ved grunnstøtingen.VOLVO OCEAN RACE INDEPENDENT REPORT INTO THE STRANDING side 25. (Besøkt 27. januar 2016)  
Verbraak tok på seg skylden for grunnstøtingen.«Navigator Verbraak neemt schuld op zich». NOS 5. desember 2014. (Besøkt 27. januar 2016) 23. januar 2015 kunngjorde Team Vestas at Verbraak ikke ville seile videre for laget.Bramley, Jon: «Team Vestas Wind to change navigator» på Volvooceanrace.com, 23. januar 2015. (Besøkt 27. januar 2016)

 Palmares 
 1999 – Admiral's Cup, seierWedstrijd.tips: «NEDERLANDER GERED NA SCHIPBREUK ZEILRACE» 5. desember 2014. (Besøkt 27. januar 2016) 
 2000 – Sydney to Hobart Yacht Race, seier, line honors (raskeste tid)Sailracesystem.no: «Career Highlights Wouter Verbraak» (Besøkt 27. januar 2016)  
 2001–02 – Volvo Ocean Race, 6.-plass
 2005–06 – Volvo Ocean Race, 2.-plass
 2006 – TP52 MedCup, seier
 2007 – Rolex Fastnet Race, seierAmtrup, Jon: «Wouter vinnende Fastnet opplevelse», på Seilmagasinet.no 17. august 2007. (Besøkt 27. januar 2016) 
 2007 – HSH Nordbank Blue Race, seier
 2007 – Middle Sea Race, seier
 2008–09 – Volvo Ocean Race, 7.-plass
 2009 – Cape to Rio Yacht Race, seier
 2009 – Marblehead to Halifax Ocean Race, seier
 2010 – Newport Bermuda Race, seier
 2010-11 – Barcelona World Race, 7.-plass
 2012 – Newport Bermuda Race, seier

 Referanser 

Kategori:Nederlandske seilere
Kategori:Personer fra Eindhoven
Kategori:Fødsler i 1975